Proiect

**GUVERNUL REPUBLICII MOLDOVA**

**HOTĂRÎRE nr. \_\_\_\_\_\_**

**din „\_\_\_\_” \_\_\_\_\_\_\_\_\_\_\_\_\_\_\_ 2018**

mun.Chişinău

**cu privire la organizarea şi funcţionarea**

**Inspectoratului General pentru Situaţii de Urgenţă**

În temeiul art.7 alin.(2) din Legea Inspectoratului General pentru Situaţii de Urgenţă nr.93-XVI din 05 aprilie 2007 (Monitorul Oficial al Republicii Moldova, 2007, nr.78-81, art.358), cu modificările şi completările ulterioare şi a art.15 alin.(1) al Legii nr.98 din 4 mai 2012 privind administraţia publică centrală de specialitate (Monitorul Oficial al Republicii Moldova, 2012, nr.160-164, art.537), cu modificările şi completările ulterioare, Guvernul

**HOTĂRĂŞTE:**

1. Se aprobă:
2. Regulamentul cu privire la organizarea şi funcţionarea Inspectoratului General pentru Situaţii de Urgenţă, conform anexei nr.1;
3. Structura organului central al Inspectoratului General pentru Situaţii de Urgenţă şi Organele teritoriale ale acestuia, conform anexei nr.2 şi anexei nr.3;
4. Organigrama Inspectoratului General pentru Situaţii de Urgenţă, conform anexei nr.4;
5. Lista hotărîrilor Guvernului care se abrogă, conform anexei nr.5.
6. Se stabileşte efectivul-limită al Inspectoratului General pentru Situaţii de Urgenţă în număr de 2527 unităţi.
7. Hotărîrea Guvernului nr.778 din 27 noiembrie 2009 „Cu privire la aprobarea Regulamentului privind organizarea şi funcţionarea Ministerului Afacerilor Interne, structurii şi efectivului-limită ale aparatului central al acestuia” (Monitorul Oficial al Republicii Moldova, 2009, nr.173, art.856), cu modificările şi completările ulterioare, se modifică după cum urmează:

1) la punctul 2 din Hotărîre, cifra „17759” se substituie cu cifra „17812”, iar cifra „2474” se substituie cu cifra „2527”;

2) pe tot parcursul textului hotărîrii și Anexei nr.3 cuvintele „Serviciul Protecţiei Civile şi Situaţiilor Excepţionale” se substituie cu cuvintele „Inspectoratul General pentru Situaţii de Urgenţă”.

|  |  |
| --- | --- |
| **PRIM-MINISTRU** | **Pavel FILIP** |
| **Contrasemnează:** |  |
| **Ministrul afacerilor interne**  **Ministrul finanţelor** | **Alexandru Jizdan**  **Octavian Armaşu** |

Anexa nr.1

la Hotărîrea Guvernului

nr.\_\_\_ din \_\_\_\_\_\_\_\_ 2018

**REGULAMENTUL**

**cu privire la organizarea şi funcţionarea**

**Inspectoratului General pentru Situaţii de Urgenţă**

**I. DISPOZIŢII GENERALE**

**1.** Prezentul Regulament stabileşte misiunea, domeniile, funcţiile de bază, atribuţiile, drepturile şi modul de organizare şi funcţionare a Inspectoratului General pentru Situaţii de Urgenţă (în continuare – Inspectorat).

**2.** Inspectoratul este autoritate administrativă subordonată Ministerului Afacerilor Interne care exercită atribuţiile şi implementează politica statului în domeniul protecţiei populaţiei, teritoriului, mediului înconjurător şi proprietăţii în caz de pericol sau declanşare a situaţiilor excepţionale.

**3.** Inspectoratul este persoană juridică cu competenţă pe întreg teritoriul Republicii Moldova, cu sediul în mun. Chişinău, dispune de drapel şi emblemă aprobate de Guvern, de ştampilă cu Stema de Stat a Republicii Moldova şi denumirea sa în limba de stat, precum şi de alte atribute specifice autorităţilor publice, stabilite în legislaţie.

**4.** În activitatea sa, Inspectoratul se conduce de Constituţia Republicii Moldova, Legea Inspectoratului General pentru Situaţii de Urgenţă nr.93-XVI din 5 aprilie 2007, Legea nr.267-XIII din 9 noiembrie 1994 privind apărarea împotriva incendiilor, Legea nr.271-XIII din 9 noiembrie 1994 cu privire la protecţia civilă, Legea nr. 288 din 16 decembrie 2016 privind funcţionarul public cu statut special din cadrul Ministerului Afacerilor Interne, decretele Preşedintelui Republicii Moldova, legile Republicii Moldova, ordonanţele, hotărîrile şi dispoziţiile Guvernului, tratatele şi convenţiile internaţionale la care Republica Moldova este parte, de prezentul Regulament, precum şi de alte acte normative.

**5.** Inspectoratul îşi desfăşoară activitatea în conformitate cu principiile profesionalismului, confidenţialităţii, integrităţii profesionale şi loialităţii, stabilităţii în funcţia publică, colaborării şi cooperării, imparţialităţii şi nediscriminării, transparenţei, obiectivităţii, eficienţei, responsabilităţii şi subordonării ierarhice.

**6.** Finanţarea şi asigurarea tehnico-materială a activităţii Inspectoratului se efectuează din contul mijloacelor prevăzute în legea bugetului de stat pentru anul corespunzător şi din alte surse neinterzise de lege.

**II. MISIUNEA, DOMENIILE DE ACTIVITATE, FUNCŢIILE DE BAZĂ, ATRIBUŢIILE ŞI DREPTURILE INSPECTORATULUI**

**7.** Inspectoratul are misiunea de a asigura implementarea politicii statului în domeniile de competenţă în conformitate cu legislaţia în vigoare.

**8.** Inspectoratul General pentru Situaţii de Urgenţă realizează funcţiile stabilite de prezentul Regulament în următoarele domenii:

1) protecţiei populaţiei, teritoriului, mediului înconjurător şi proprietăţii în caz de pericol sau declanşare a situaţiilor excepţionale şi/sau incendiilor, asigurării securităţii chimice şi radioactive;

2) protecţiei civile şi apărării împotriva incendiilor;

3) acordării primului ajutor calificat;

4) prevenirii şi lichidării consecinţelor situaţiilor de urgență și excepţionale;

5) gestionării deşeurilor radioactive.

**9.**  În conformitate cu domeniile de activitate stabilite la pct.8 din prezentul Regulament, Inspectoratul realizează următoarele funcţii de bază:

 1) executarea lucrărilor de salvare şi a altor lucrări de neamînat în condiţiile situaţiilor excepţionale şi la lichidarea efectelor acestora;

2) organizarea pregătirii prealabile şi multilaterale a populaţiei, a obiectivelor economiei naţionale, forţelor protecţiei civile pentru desfăşurarea acţiunilor în cazul apariţiei pericolului situaţiilor excepţionale şi în condiţiile lor;

4) administrarea publică în domeniul apărării împotriva incendiilor;

5) organizarea cooperării regionale şi internaţionale în domeniul de competenţă;

6) organizarea procesului de implementare a politicii şi procedurilor de personal, consolidează disciplina şi legalitatea, asigură protecţia juridică şi socială a angajaţilor, dezvoltarea şi consolidarea bazei tehnico-materiale.

**10.** În conformitate cu domeniile de activitate şi funcţiile de bază stabilite în prezentul Regulament, Inspectoratul exercită următoarele atribuţii:

**1) protecţia populaţiei şi proprietăţii în condiţii de situaţii excepţionale:**

1. conducerea nemijlocită a protecţiei civile;
2. coordonează activităţile autorităţilor administraţiei publice locale în probleme ce ţin de prevenirea şi lichidarea consecinţelor situaţiilor excepţionale, de asigurarea apărării împotriva incendiilor, a securităţii chimice şi radiative;
3. organizează sistemul de înştiinţare şi transmisiuni în caz de pericol sau de apariţie a situaţiilor excepţionale, precum şi asigurarea înştiinţării autorităţilor publice locale despre acestea;
4. înaintează autorităţilor publice, persoanelor juridice, indiferent de forma juridică de organizare, a propunerilor referitor la prevenirea şi/sau lichidarea consecinţelor situaţiilor excepţionale;
5. planifică, organizează, coordonează şi execută măsurile de protecţie civilă, precum şi adoptă decizii în acest sens, în limitele competenţei sale;
6. organizează elaborarea şi realizarea programelor speciale de protecţie a populaţiei şi economiei naţionale, de pregătire şi dotare a formaţiunilor ale Protecţiei Civile;
7. coordonează cercetările ştiinţifice în domeniul protecţiei genistice, radiative, chimice, medico-biologice şi securităţii antiincendiare a obiectivelor economiei naţionale şi a populaţiei, precum şi în domeniul prevenirii şi lichidării consecinţelor situaţiilor excepţionale;
8. asigură recepţionarea şi dispecerizarea apelurilor de urgenţă şi reacţionării adecvate la acestea;
9. organizează efectuarea expertizei de stat în domeniul protecţiei civile şi apărării împotriva incendiilor;
10. asigură activitatea Comisiei pentru Situaţii Excepţionale a Republicii Moldova, cît şi suportul decizional a preşedintelui Comisiei pentru Situaţii Excepţionale a Republicii Moldova, prin intermediul Centrului de dirijare în situaţii excepţionale ;
11. asigură ţinerea lucrărilor de secretariat a Comisiei pentru Situaţii Excepţionale a Republicii Moldova şi funcţionarea Centrului de dirijare în situaţii excepţionale;
12. desfăşoară acţiuni de organizare a planificării instituţionale, managementul operaţional şi control a realizării acţiunilor planificate;
13. interacţionează cu Serviciul naţional unic pentru apelurile de urgenţă 112;
14. coordonează activitatea Reţelei naţionale de observare şi control de laborator (RNOCL) asupra contaminării (poluării) mediului înconjurător cu substanţe radioactive, otrăvitoare, puternic toxice şi agenţi biologici, precum şi organizarea şi desfăşurarea antrenamentelor cu laboratoarele incluse în RNOCL.

**2) executarea lucrărilor de salvare şi a altor lucrări de neamînat în condiţiile situaţiilor excepţionale şi la lichidarea efectelor acestora:**

1. organizează efectuarea lucrărilor de salvare şi a altor lucrări de neamînat de către formaţiuni ale protecţiei civile în condiţiile situaţiilor excepţionale;
2. organizează şi desfăşoară activităţi de căutare, de salvare-deblocare de cercetare inginerească, chimică, bacteriologică radiologică, de decontaminare, de acordare a primului ajutor calificat în situaţii de urgenţă, în caz de pericol sau de declanşare a situaţiilor de urgenţă şi excepţionale pentru prevenirea sau lichidarea consecinţelor acestora, precum şi întreprinde alte măsuri de protecţie a populaţiei care a avut de suferit în urma unor accidente sau a unor situaţii care le-au pus viaţa şi sănătatea în pericol;
3. cercetează cauzele avariilor, catastrofelor, calamităţilor care au condus la declanşarea situaţiilor excepţionale;
4. asigură colectarea, generalizarea şi prezentarea Guvernului a informaţiilor despre pericolul declanşării sau declanşarea situaţiilor excepţionale, precum şi despre măsurile întreprinse în vederea prevenirii sau lichidării consecinţelor situaţiilor excepţionale, în conformitate cu prevederile Regulamentului, aprobat de Guvern;
5. organizează procesul de ţinere a evidenţei statistice cu privire la situaţii excepţionale, inclusiv a incendiilor, în conformitate cu prevederile Regulamentului, aprobat de Guvern;
6. elaborează/coordonează planurile cu privire la protecţia civilă şi prezentă Guvernului spre examinare în modul stabilit de lege şi participă, la elaborarea documentelor de politici aferente domeniului.

**3) organizarea pregătirii prealabile şi multilaterale a populaţiei, a obiectivelor economiei naţionale, forţelor protecţiei civile pentru desfăşurarea acţiunilor în cazul apariţiei pericolului situaţiilor excepţionale şi în condiţiile lor:**

1. planifică, organizează şi desfăşoară instruiri în domeniul protecţiei civile în conformitate cu prevederile Regulamentului, aprobat de Guvern;
2. efectuează, în conformitate cu legislaţia, verificarea cunoştinţelor cetăţenilor în domeniul ce ţine de metode de bază de protecţie a populaţiei şi teritoriului în cazul pericolului declanşării situaţiilor excepţionale, de asigurarea apărării împotriva incendiilor, de securitatea chimică şi radiativă, precum şi de cunoaşterea regulilor de utilizare a mijloacelor colective şi individuale de protecţie;
3. înaintează propuneri pentru acumularea, păstrarea, livrarea, împrospătarea şi utilizarea rezervelor de mobilizare în cazul situaţiilor excepţionale;

d) coordonează şi organizează măsurile subdiviziunilor de ramură, a căror activitate ţine de lichidarea consecinţelor situaţiilor excepţionale şi de pregătirea specialiştilor în domeniu, create în modul stabilit de lege pentru îndeplinirea sarcinilor Inspectoratului;

e) informează populaţia despre situaţiile excepţionale prognozate ori deja produse, despre consecinţele acestora, precum şi despre asigurarea apărării împotriva incendiilor, securităţii chimice şi radiative, protecţiei medico-biologice şi genistice.

**4) administrarea publică în domeniul apărării împotriva incendiilor:**

1. asigură prevenirea şi stingerea incendiilor, executarea acţiunilor de intervenţie pe teritoriul ţării sau în afara acestuia, deblocare şi salvare în caz de incendii şi în alte acţiuni de prevenire şi stingere a incendiilor, salvarea oamenilor, acordarea de prim ajutor sinistraţilor;
2. cooperează cu autorităţile publice locale pentru organizarea serviciilor (posturilor) teritoriale de salvatori şi pompieri;
3. elaborează modelul Declaraţiei privind starea de apărare împotriva incendiilor;
4. elaborează literatura tehnică, informativă şi altă literatură privind prevenirea situaţiilor excepţionale;
5. asigură propagarea informaţiilor privind prevenirea, lichidarea şi limitarea consecinţelor situaţiilor de urgenţă şi situaţiilor excepţionale, participă şi coordonează pregătirea populaţiei şi a angajaţilor prin centre de pregătire;
6. realizează instruirea şi atestarea tehnico-profesională a specialiştilor care desfăşoară activităţi în domeniul apărării împotriva incendiilor, în baza unui regulament elaborat de către organul supravegherii de stat a măsurilor contra incendiilor şi aprobat de Guvern;
7. coordonează agrementele tehnice pentru produse, procedee şi echipamente noi în domeniul apărării împotriva incendiilor;
8. examinează materialele și elementele de construcții, produsele şi mărfurile în domeniul apărării împotriva incendiilor;
9. instruieşte persoanele fizice şi juridice, precum şi persoanele cu funcţii de răspundere în domeniul apărării împotriva incendiilor;
10. participă la elaborarea documentelor de politici publice;
11. efectuează schimbul reciproc de informaţii cu organul supravegherii de stat a măsurilor contra incendiilor în vederea asigurării apărării împotriva incendiilor;
12. examinează de comun cu organul supravegherii de stat a măsurilor contra incendiilor starea de apărare împotriva incendiilor şi expune punctul de vedere pe domeniile de competenţă;
13. sesizează organul supravegherii de stat în domeniu şi alte autorităţi competente, în cazul identificării unui pericol iminent pentru viaţă, sănătatea oamenilor şi care pot conduce la distrugerea valorilor materiale şi a mediului înconjurător.

**5) organizarea cooperării regionale şi internaţionale în domeniul de competenţă:**

1. stabileşte şi menţine relaţii de colaborare cu instituţiile similare din alte state şi cu organizaţiile internaţionale de profil, precum şi încheie acorduri de colaborare cu acestea;
2. asigură creşterea eficienţei, eficacităţii şi durabilităţii prin atragerea asistenţei externe de către organizaţiile internaţionale şi partenerii de dezvoltare, în vederea dezvoltării domeniilor de activitate;
3. este punctul naţional de contact în relaţia cu instituţiile similare din alte state şi cu organizaţiile internaţionale de profil şi realizează schimbul de informaţii despre situaţii excepţionale, precum şi asigură transmiterea/primirea cererilor de asistenţă internaţională în situaţii de urgenţă şi în situaţii excepţionale;
4. participă cu forţe şi mijloace la misiuni de căutare şi salvare, lichidarea consecinţelor situaţiilor excepţionale la nivel internaţional în baza acordurilor internaţionale la care Republica Moldova este parte sau în cazul unor solicitări de asistenţă din partea statelor afectate de situaţii excepţionale;
5. pune în aplicare procedurile standard de operare privind acordarea suportului ţării gazdă.

**6) gestionarea deşeurilor radioactive:**

1. asigură implementarea politicii naţionale şi a principiilor în domeniul managementului deşeurilor radioactive;
2. realizează ciclu de activităţi care cuprinde recepţia, transportarea, pretratarea/tratarea, condiţionarea şi păstrarea deşeurilor radioactive (materialelor radioactive);
3. asigură securitatea nucleară şi radiologică, precum şi securitatea fizică în procesul gestionării deşeurilor/materialelor radioactive;
4. monitorizează situaţia radiologică continuă a teritoriului Instituţiei de Stat cu Destinaţie Specială „Obiectele speciale 5101, 5102”, inclusiv adiacent privind conţinutul radionuclizilor în aer, sol, apele freatice;
5. dezvoltă programele de cercetare aferente managementului deşeurilor radioactive pînă la depozitarea definitivă, a metodelor de reducere a impactului asupra sănătăţii populaţiei şi mediului cauzat de radionuclizii de viaţă lungă, precum şi dezvoltarea propriilor capacităţi de gestionare a domeniului.

**7) acordarea primului ajutor calificat:**

1. asigură gestionarea şi dezvoltarea Serviciului mobil de urgenţă reanimare şi descarcerare (SMURD) pentru asigurarea operaţiunilor de nivel naţional şi transfrontalier;
2. participă, cu forţe şi mijloace specifice, la acţiuni de salvare sau protejare a oamenilor, animalelor si bunurilor aflate in pericol, de limitare şi înlăturare a urmărilor accidentelor, catastrofelor şi calamităţilor naturale, precum şi la activităţi de acordare a primului ajutor calificat şi de protecţie civilă;
3. realizează intervenţii separat şi/sau în comun cu personalul medical detaşat de către instituţiile medico–sanitare publice sau staţiile de asistenţă medicală urgentă la urgenţele medico-chirurgicale prespitaliceşti, prin intermediul echipajelor de paramedici, în conformitate cu indexul de cooperare şi intervenţie dintre echipajele de prim ajutor şi echipajele de asistenţă medicală urgentă;
4. organizează cursuri de instruire a salvatorilor şi pompierilor, cu certificarea în acordarea primului ajutor calificat, în baza Programului de instruire, aprobat şi coordonat cu Ministerul Sănătăţii, Muncii şi Protecţiei Sociale;
5. cooperează şi intervine în comun cu forţele şi mijloacele, aparţinând altui stat, în cazul urgenţelor medicale transfrontaliere şi/sau transnaţionale, în scopul salvării, acordării de asistenţă medicală de urgenţă şi efectuării transportului pacientului/pacienţilor a căror viaţă şi sănătate este pusă în pericol, indiferent de cetăţenie sau naţionalitate.

**8) organizează procesul de implementare a politicii şi procedurilor de personal, consolidează disciplina şi legalitatea, asigură protecţia juridică şi socială a angajaţilor, dezvoltarea şi consolidarea bazei tehnico-materiale:**

1. asigură realizarea activităţilor de proiectare organizaţională, recrutare, selecţie, angajare, formare profesională, evaluare a performanţelor, evidenţă, protecţie socială, management al carierei, acordarea gradelor speciale funcţionarilor publici cu statut special, altor proceduri de personal în cadrul Inspectoratului;
2. asigură evaluarea psihologică a angajaţilor la promovarea în funcţii, inclusiv de conducere, precum şi, acordarea suportului psihologic personalului din cadrul subdiviziunilor Inspectoratului;
3. reprezintă interesele Inspectoratului în instanţele judecătoreşti, alte autorităţi administrative, instituţii, organizaţii;
4. exercită controlul asupra respectării legislaţiei de către efectivul subordonat, legalitatea acţiunilor acestora în exercitarea atribuţiilor funcţionale, organizează examinarea în conformitate cu legislaţia în vigoare a petiţiilor;
5. asigură aplicarea legislaţiei privind protecţia datelor cu caracter personal şi respectarea regimului secret în cadrul Inspectoratului;
6. înaintează Ministerului Afacerilor Interne propuneri privind necesităţile de întreţinere şi dezvoltare a Inspectoratului la elaborarea bugetului de stat;
7. asigură securitatea internă a Inspectoratului şi disciplina de serviciu;
8. soluţionează problemele privind îmbunătăţirea condiţiilor de muncă şi locative ale efectivului;
9. asigură gestionarea alocaţiilor bugetare şi administrează patrimoniul public, în conformitate cu principiile bunei guvernări;
10. asigură gestionarea şi dezvoltarea sistemelor informatice şi comunicaţii, inclusiv înştiinţarea populaţiei aferente managementului situaţiilor de urgenţă şi excepţionale;
11. elaborează metodologii, instrucţiuni, regulamente, proceduri standard de operare în vederea reglementării activităţilor.

**9) Exercită alte atribuţii prevăzute de cadrul normativ.**

**11.** În exercitarea atribuţiilor ce-i revin, Inspectoratul este învestit cu următoarele drepturi:

1) să participe la elaborarea proiectelor de dezvoltare în domeniile de competenţă;

2) să ceară de la organele centrale de specialitate ale administraţiei publice şi de la autorităţile administraţiei publice locale, de la persoanele juridice, indiferent de forma juridică de organizare, informaţii despre starea protecţiei civile şi apărării împotriva incendiilor în localităţi, la obiectivele economiei naţionale şi despre pregătirea populaţiei pentru acţiuni în caz de pericol sau declanşare a situaţiilor excepţionale şi/sau incendiilor;

3) să elaboreze şi să aprobe norme, reguli şi alte acte normative departamentale privind protecţia civilă şi apărarea împotriva incendiilor;

4) să iniţieze, prin intermediul Ministerului Afacerilor Interne, elaborarea proiectelor de acte normative, în conformitate cu atribuţiile şi domeniile de activitate;

5) să negocieze şi să încheie, în condiţiile legii, contracte, acorduri, memorandumuri, scrisori de intenţie cu persoane juridice şi fizice, atît din ţară, cît şi de peste hotare, în probleme ce ţin de competenţa sa;

6) să examineze, în orice împrejurare, starea protecţiei inginereşti, chimice, radiative, medico-biologice şi de apărare împotriva incendiilor în localităţi;

7) să verifice nivelul de cunoştinţe în domeniul protecţiei civile şi apărării împotriva incendiilor, cu atestarea persoanelor cu funcţie de răspundere, a specialiştilor de la obiectivele economiei naţionale;

8) să verifice, în localităţi şi la obiectivele economiei naţionale nivelul de pregătire a formaţiunilor protecţiei civile şi a formaţiunilor benevole de pompieri pentru îndeplinirea sarcinilor ce le revin;

9) să emită, în limitele competenţei, decizii necesare pentru organizarea şi coordonarea lucrărilor de prevenire şi intervenţie în situaţii de urgenţă, a incendiilor şi consecinţelor acestora, obligatorii pentru autorităţile administraţiei publice, persoanele juridice, indiferent de forma juridică de organizare, precum şi pentru cetăţeni;

10) să utilizeze mijloace de transport speciale cu semne distinctive, cu dispozitive de semnalizare şi mijloace de comunicaţii;

11) să solicite şi să primească de la autorităţile administraţiei publice, de la persoanele juridice, indiferent de forma juridică de organizare, informaţii necesare pentru organizarea şi coordonarea lucrărilor de prevenire sau lichidare a consecinţelor situaţiilor excepţionale, incendiilor, precum şi rapoarte statistice anuale despre activitatea laboratoarelor şi instituţiilor Reţelei naţionale de observare şi control de laborator;

12) să antreneze, pe bază legală, specialişti din cadrul unităţilor de cercetări ştiinţifice şi de proiectare, specialişti practicieni şi alţi angajaţi din cadrul agenţilor economici la elaborarea măsurilor de protecţie civilă şi apărare împotriva incendiilor, la efectuarea expertizelor respective;

13) să examineze şi să coordoneze programe de instruire în instituţiile de învăţămînt în domeniul protecţiei civile şi apărării împotriva incendiilor;

14) să efectueze cercetarea cazurilor de incendiu, în conformitate cu legislaţia;

15) în cazul declanşării situaţiilor excepţionale şi a incendiilor, să limiteze temporar sau să interzică accesul cetăţenilor şi circulaţia transportului pe un anumit teritoriu;

16) în cazul declanşării situaţiilor excepţionale, a incendiilor, să solicite, în modul stabilit de legislaţie, de la autorităţile administraţiei publice şi de la persoanele juridice asigurarea cu mijloace de transport, cu tehnică, combustibil, lubrifianţi, utilaj, mijloace de comunicare şi cu resurse umane;

17) să coordoneze, monitorizeze şi beneficieze de programe şi proiecte de asistenţă, să utilizeze asistenţa externă în procesul de implementare a politicilor publice pe liniile de activitate;

18) să acorde, în bază de contract, servicii cu plată persoanelor juridice şi populaţiei, conform cadrului normativ în vigoare;

19) să dispună şi de alte drepturi în conformitate cu prevederile legislaţiei în vigoare.

**III. ORGANIZAREA ACTIVITĂŢII**

**12.** Inspectoratul este condus de un şef, numit şi eliberat din funcţie de Guvern, la propunerea ministrului afacerilor interne, pe un termen de 5 ani, cu posibilitatea numirii acestuia pe un nou termen.

**13.** Şeful Inspectoratului este asistat de către 3 şefi adjuncţi, care sînt numiţi şi eliberaţi din funcţie de ministrul afacerilor interne, la propunerea şefului Inspectoratului.

**14.** Fişa postului şefului Inspectoratului şi ale adjuncţilor acestuia sunt aprobate de către ministrul afacerilor interne.

**15.** Şeful Inspectoratului îndeplineşte următoarele funcţii:

1) exercită conducerea generală a activităţii Inspectoratului;

2) exercită funcţia de vicepreşedinte al Comisiei pentru Situaţii Excepţionale a Republicii Moldova;

3) elaborează structura organizatorică şi statul de personal ale Inspectoratului în limitele personalului şi fondurilor stabilite;

4) aprobă regulamentele subdiviziunilor Inspectoratului;

5) repartizează obligaţiile de serviciu între adjuncţii săi, stabileşte împuternicirile altor persoane cu funcţie de răspundere şi sarcinile subdiviziunilor;

6) reprezintă Inspectoratul în relaţiile cu autorităţile administraţiei publice şi în acţiunile de colaborare internaţională în domeniul protecţiei civile, apărării împotriva incendiilor şi lichidării consecinţelor situaţiilor excepţionale;

7) determină, în conformitate cu legislaţia, modul de utilizare a alocaţiilor bugetare, a mijloacelor speciale, a resurselor tehnico-materiale destinate întreţinerii Inspectoratului, încheie contracte de achiziţionare a tehnicii, a mijloacelor speciale şi a mărfurilor industrial-tehnice, necesare pentru asigurarea activităţii Inspectoratului;

8) în limitele competenţei sale, angajează şi eliberează efectivul Inspectoratului;

9) acordă grade speciale, în condiţiile legii, cît şi în limitele competenţei sale conferă categorii de calificare efectivului Inspectoratului;

10) acordă stimulări şi aplică sancţiuni disciplinare angajaţilor Inspectoratului, în modul şi limitele stabilite de legislaţia în vigoare;

11) emite ordine şi dispoziţii obligatorii pentru personalul din subordine;

12) stabileşte formele de organizare a timpului de muncă, programul de muncă şi acordarea repausului săptămînal pentru angajaţi, în conformitate cu legislaţia;

13) creează condiţii pentru exercitarea, de către angajaţi, a atribuţiilor funcţionale şi sarcinilor încredinţate;

14) exercită funcţii în conformitate cu art.9din Legea Inspectoratului General pentru Situaţii de Urgenţă nr.93-XVI din 05.04.2007 şi altele ce rezultă din cadrul normativ existent.

**16.** În lipsa şefului, atribuţiile acestuia le exercită unul dintre şefii adjuncţi, desemnat prin ordinul ministrului la propunerea şefului Inspectoratului.

**17.** Domeniile de activitate şi competenţele şefilor adjuncţi ai Inspectoratului sînt stabilite prin ordinul şefului Inspectoratului.

**18.** Inspectoratul include în structura sa:

1) organul central al Inspectoratului;

2) organele teritoriale ale Inspectoratului.

**19.** Corespondenţa Inspectoratului este semnată de şeful Inspectoratului, adjuncţii Inspectoratului, abilităţi cu acest drept prin ordin al şefului Inspectoratului. Persoanele învestite cu dreptul de semnătură poartă răspundere personală pentru legalitatea, veridicitatea şi corectitudinea documentului semnat.

**20.** În cadrul Inspectoratului pot fi create comisii şi grupuri de lucru, pentru examinarea şi soluţionarea unor probleme specifice. În lucrările comisiilor şi grupurilor de lucru pot fi antrenaţi şi specialişti din afara Inspectoratului.

Anexa nr.2

la Hotărîrea Guvernului

nr.\_\_\_din \_\_\_\_\_\_\_\_2018

**STRUCTURA**

**organului central al Inspectoratului General pentru Situaţii de Urgenţă**

**Conducerea**

**Direcţia generală planificare strategică şi management operaţional**

Direcţia operaţii

*Secţia dirijare operaţională*

*Centrul operativ de dispecerat republican (la nivel de secţie)*

Direcţia analiză, evidenţă şi planificare

*Secţia analiză şi evidenţă statistică*

*Secţia planificare şi monitorizare*

**Direcţia generală salvatori şi pompieri**

Direcția tactici de intervenţie

Direcția reglementărilor securităţii la incendiu

Secţia apărare împotriva incendiilor

Secţia „Laborator experimental antiincendiar”

Centrul republican de conducere şi dirijare a intervenţiei *(la nivel de direcție)*

*Secția conducere a intervenţiei*

*Secția dirijare a intervenţiei*

Secţia asigurarea securităţii antiincendiare la obiectivele de importanţă strategică

**Direcţia generală protecţie civilă**

Direcția protecţie radioactivă, chimică și medico-biologică

Secţia protecţie inginerească

Secţia „Laborator chimic-radiometric”

Secţia control staţii de salvare, atestare şi instruire scafandrieri

Serviciul rezerve de mobilizare

**Direcţia cooperare internaţională şi management proiecte**

**Direcţia prevenire şi relaţii cu publicul**

Serviciul „Şcoala securităţii în domeniul prevenirii riscurilor”

**Direcţia tehnologii informaţionale şi comunicaţii**

Secţia tehnologii informaţionale

Secţia sisteme de comunicaţii

Serviciul sisteme electroenergetice

**Secţia securitate internă**

**Secţia ”SMURD”**

**Serviciul audit intern**

**Direcţia generală management instituţional**

Direcţia juridică

Direcţia economie şi finanţe

*Secţia economie şi planificare*

*Secţia evidenţă contabilă*

Direcţia logistică

*Secţia achiziţii şi administrarea patrimoniului*

*Secţia tehnică şi transport*

*Secţia administrativ-gospodărească*

*Serviciul pază şi acces*

Direcţia resurse umane

*Secţia management resurse umane*

*Secţia asistenţă psihologică*

*Secţia instruire profesională*

*Serviciul elaborare şi evidenţă acte administrative*

*Serviciul protecţie socială*

Secţia management documente

**Centrul republican de instruire**

**Serviciul „Punct comandă de rezervă urban”**

**Serviciul „Punct comandă de rezervă extraurban”**

Anexa nr.3

la Hotărîrea Guvernului

nr.\_\_\_din \_\_\_\_\_\_\_\_2018

**Organele teritoriale ale**

**Inspectoratului General pentru Situaţii de Urgenţă**

**Ansamblul artistic „Plai Moldovenesc” al MAI**

**ISDS ”Obiectele speciale 5101, 5102”**

**Detaşamentul căutare-salvare nr.1**

**Detaşamentul căutare-salvare nr.2**

**Direcţia situaţii excepţionale mun. Chişinău**

*Detaşamentul salvatori şi pompieri Centru*

*Detaşamentul salvatori şi pompieri Ciocana*

*Detaşamentul salvatori şi pompieri Botanica*

*Detaşamentul salvatori şi pompieri Buiucani*

*Detaşamentul salvatori şi pompieri Rîşcani*

*Secţia situaţii excepţionale Anenii Noi*

*Secţia situaţii excepţionale Străşeni*

*Secţia situaţii excepţionale Ialoveni*

*Secţia situaţii excepţionale Criuleni*

*Secţia situaţii excepţionale Dubăsari*

**Direcţia situaţii excepţionale mun. Bălţi**

*Secţia situaţii excepţionale Rîşcani*

*Secţia situaţii excepţionale Făleşti*

*Secţia situaţii excepţionale Glodeni*

*Secţia situaţii excepţionale Sîngerei*

**Direcţia situaţii excepţionale UTA Găgăuzia**

*Detaşamentul salvatori şi pompieri Comrat*

*Unitatea salvatori şi pompieri Ceadîr-Lunga*

*Unitatea salvatori şi pompieri Vulcăneşti*

**Direcţia situaţii excepţionale Cahul**

*Secţia situaţii excepţionale Cantemir*

*Secţia situaţii excepţionale Taraclia*

**Direcţia situaţii excepţionale Căuşeni**

*Secţia situaţii excepţionale Ştefan-Vodă*

*Unitatea salvatori şi pompieri Căinari*

**Direcţia situaţii excepţionale Edineţ**

*Secţia situaţii excepţionale Donduşeni*

*Secţia situaţii excepţionale Briceni*

*Secţia situaţii excepţionale Ocniţa*

**Direcţia situaţii excepţionale Hînceşti**

*Secţia situaţii excepţionale Cimişlia*

*Secţia situaţii excepţionale Basarabeasca*

*Secţia situaţii excepţionale Leova*

**Direcţia situaţii excepţionale Orhei**

*Secţia situaţii excepţionale Rezina*

*Secţia situaţii excepţionale Şoldăneşti*

*Secţia situaţii excepţionale Teleneşti*

**Direcţia situaţii excepţionale Soroca**

*Secţia situaţii excepţionale Drochia*

*Secţia situaţii excepţionale Floreşti*

**Direcţia situaţii excepţionale Ungheni**

*Secţia situaţii excepţionale Nisporeni*

*Secţia situaţii excepţionale Călăraşi*

Anexa nr.5

la Hotărîrea Guvernului

nr.\_\_\_\_ din \_\_\_\_\_\_\_\_ 2018

**LISTA**

**hotărîrilor Guvernului care se abrogă**

1. [Hotărîrea Guvernului nr.461 din 24 martie 2008](lex:HGHG19910708334) „Pentru aprobarea Regulamentului cu privire la modul de îndeplinire a serviciului special în cadrul Serviciului Protecţiei Civile şi Situaţiilor Excepţionale” (Monitorul Oficial al Republicii Moldova, 2008, nr.66-68, art.436).
2. Hotărîrea Guvernului nr.145 din 25.02.2013 „Pentru modificarea şi completarea Regulamentului cu privire la modul de îndeplinire a serviciului special în cadrul Serviciului Protecţiei Civile şi Situaţiilor Excepţionale” (Monitorul Oficial al Republicii Moldova, 2013, nr.42-47, art.196).

3.Hotărîrea Guvernului nr.933 din 08.12.2011 „Pentru modificarea şi completarea Regulamentului cu privire la modul de îndeplinire a serviciului special în cadrul Serviciului Protecţiei Civile şi Situaţiilor Excepţionale” (Monitorul Oficial al Republicii Moldova, 2011, nr.222-226, art.1019).

1. Punctul 18 din Hotărîrea Guvernului nr. 451 din 16.06.2011 „Cu privire la modificarea, completarea şi abrogarea unor hotărîri ale Guvernului” (Monitorul Oficial al Republicii Moldova, 2011, nr.103-106, art.515).
2. Punctul 26 din Hotărîrea Guvernului nr. 709 din 06.08.2010 „Cu privire la aprobarea modificărilor ce se operează în unele hotărîri ale Guvernului” (Monitorul Oficial al Republicii Moldova, 2010, nr. 145-147, art.792).

**NOTĂ INFORMATIVĂ**

**la proiectul hotărârii Guvernului privind organizarea şi funcţionarea Inspectoratului General pentru Situaţii de Urgenţă**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul hotărârii Guvernului privind organizarea şi funcţionarea Inspectoratului General pentru Situaţii de Urgenţă este elaborat de Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalităţile urmărite** |
| Modul de îndeplinire a serviciului special în cadrul Serviciului Protecţiei Civile şi Situaţiilor Excepţionale (în prezent - Inspectoratul General pentru Situaţii de Urgenţă) este reglementat prin Regulamentul cu privire la modul de îndeplinire a serviciului special în cadrul Serviciului Protecţiei Civile şi Situaţiilor Excepţionale, aprobat prin Hotărârea Guvernului nr. 461 din 24 martie 2008 şi se efectuează în conformitate cu Constituţia Republicii Moldova, Legea Inspectoratului General pentru Situaţii de Urgenţă nr.93-XVI din 5 aprilie 2007, Legea nr.271-XIII din 9 noiembrie 1994 cu privire la protecţia civilă, Legea nr.267-XIII din 9 noiembrie 1994 privind apărarea împotriva incendiilor, alte acte normative din domeniul protecţiei civile şi apărării împotriva incendiilor, precum şi acordurile internaţionale la care Republica Moldova este parte. Structura şi efectivul-limită ale acestuia sunt aprobate prin Hotărârea Guvernului nr. 778 din 27 noiembrie 2009.  Elaborarea unui nou Regulament privind organizarea şi funcţionarea Inspectoratului General pentru Situaţii de Urgenţă, este dictată atât de aspecte de conţinut, cât şi în vederea aducerii în concordanţă a cadrului normativ subordonat Legii nr.288 din 16.12.2016 privind funcţionarul public cu statut special din cadrul Ministerului Afacerilor Interne (în vigoare din 25 mai 2017), Legii nr. 94 din 02.06.2017 pentru modificarea şi completarea unor acte legislative, Legii nr. 98 din 4 mai 2012 privind administraţia publică centrală de specialitate.  Totodată, proiectul este elaborat în conformitate cu Hotărîrea Guvernului nr.693 din 30.08.2017 „Cu privire la organizarea şi funcţionarea Ministerului Afacerilor Interne” şi Hotărîrii Guvernului nr. 595 din 26.07.2017 „Pentru aprobarea Structurii-tip a Regulamentului privind organizarea şi funcţionarea ministerului”. |
| **3. Principalele prevederi ale proiectului şi evidenţierea elementelor noi** |
| Proiectul actului normativ este constituit din proiectul hotărârii Guvernului şi anexele aferente. Structura organului central al Inspectoratului General pentru Situaţii de Urgenţă, al organelor teritoriale ale acestuia și organigrama sunt expuse în anexele la proiectul hotărîrii Guvernului. Concomitent, se propune lista Hotărîrilor Guvernului care urmează a fi abrogate odată cu aprobarea prezentului proiect.  În prezent, efectivul-limită al Inspectoratului General pentru Situaţii de Urgenţă constituie 2474 unităţi, dintre care:   * funcţionari publici cu statut special – 2394,   290 funcţii de conducere; 2104 funcţii de execuţie;   * funcţionari publici – 8,   3 funcţii de conducere; 5 funcţii de execuţie;   * salariaţi civili (personalul de deservire tehnică, personal auxiliar) – 72,   2 funcţii de conducere, 70 funcţii de execuţie.  Pentru a face față solicitărilor cetățenilor și întru realizarea cu succes a intervențiilor complexe se propune majorarea efectivului-limită al Inspectoratului cu 53 de posturi.  Astfel, din numărul propus, 24 unităţi de personal vor fi repartizate Unităţii de salvatori şi pompieri „Leuşeni” din r-l Hînceşti, care v-a deservi 19 localități din vecinătate (s. Bujor, s. Merești, s. Ivanovca, s. Nemțeni, s. Cioara, s. Danco, s. Calmațui, ș.a.) și traseul internațional M1 pe porțiunea Punctul Vamal ”Leușeni” – r-ul Nisporeni.  În scopul consolidării încrederii populaţiei între ambele maluri ale Nistrului în cadrul procesului de reglementare a conflictului transnistrean şi pentru realizarea cu succes a fortificării capacităţii de intervenţie la stingerea incendiilor, precum şi efectuarea lucrărilor de salvare şi descarcerare pe teritoriul comunei Varniţa, care este amplasată la 26 km de Unitatea de pompieri și salvatori din or. Anenii Noi, şi în localităţile din vecinătate, cu sprijinul financiar din cadrul *„Programului activităţilor de reintegrare a ţării”* a fost construit Postul de salvatori şi pompieri „Varniţa”. Pentru lansarea activității acestei subdiviziuni este necesar de suplinit statele de personal a SSE Anenii Noii cu un număr de 11 unităţi de personal.  În scopul asigurării intervenţiilor la etajele superioare ale clădirilor cu multe etaje, numărul căror a crescut considerabil în ultimii ani în municipiul Chișinău, în anul 2015 a fost achiziţionată şi instalată în servantul de luptă autoplatforma cu braţ telescopic de tip „Bronto” cu o lungime de pînă la 70 m. Luînd în considerație normele existente, precum și complexitatea deservirii, exploatării şi intervenţiilor cu această autospecială este necesar de a suplini cu 16 unităţi de personal statele de personal a DSE Chișinău.  Prin urmare, după adoptarea proiectului efectivul-limită al Inspectoratului General pentru Situații de Urgență va constitui 2527 unități, funcţionari publici cu statut special – 2447, dintre care 292 funcţii de conducere și 2155 funcţii de execuţie, numărul funcționarilor publici și a salariaților civili rămîne neschimbat.  Întru valorificarea competenţelor funcţionale, cît şi în scopul realizării Programului de Guvernare şi a Planului de acţiuni ale Guvernului pentru anii 2016-2018, distribuirea posturilor pe subdiviziunile interne ale Inspectoratului, precum şi asigurarea coraportului dintre funcţiile de suport şi cele care exercită competenţă materială, derivă din atribuţiile funcţionale ale Inspectoratului General pentru Situaţii de Urgenţă prevăzute de legislaţia în vigoare şi misiunea acestuia.  În aceiaşi ordine de idei, coraportul dintre posturile de conducere şi posturile de execuţie în cadrul organului central al Inspectoratului constituie 17,7% posturi de conducere şi 82,3% posturi de execuţie din totalul de 392 posturi.  Subsidiar, coraportul dintre posturile de conducere şi posturile de execuţie în cadrul organelor teritoriale subordonate Inspectoratului constituie 10,9% posturi de conducere şi 89,1% posturi de execuţie din totalul de 2082 posturi.  În vederea realizării punctului 20 (Cap.VI. Afaceri Interne şi siguranţa cetăţeanului) al Planului de acţiuni al Guvernului pentru anii 2016-2018, aprobat prin Hotîrărea Guvernului nr.860 din 20.07.2016, pentru continuarea implementării Serviciului mobil de urgenţă reanimare şi descarcerare (SMURD) în Republica Moldova, în cadrul IGSU se propune crearea secţiei SMURD, principalele obiective fiind asigurarea capacităţii corespunzătoare de intervenţie a structurilor medicale în situaţii de urgenţă, în colaborare cu celelalte structuri cu atribuţii de intervenţie în situaţii de urgenţă.  Direcţia tehnologii informaţionale şi comunicaţii gestionează, întreţine şi dezvoltă sistemele informaţionale şi de comunicaţii implementate şi utilizate în cadrul Centrului de dirijare în situaţii excepţionale al Comisiei pentru Situaţii Excepţionale a Republicii Moldova (creat în baza Hotărîrii Guvernului nr.1340 din 2001), Centrului Republican de Conducere şi Dirijare a Intervenţiei şi Centrului operativ de dispecerat republican.  De asemenea, Direcţia asigură funcţionarea Sistemului automatizat de înştiinţare centralizată al Republicii Moldova prin întreţinerea/mentenanţa componentelor software, hardware şi reţelelor de comunicaţii alocate pentru acest sistem (atribuţii pentru IGSU stabilite conform Hotărîrii Guvernului nr.1048 din 06.10.2005 „Pentru aprobarea Regulamentului cu privire la organizarea sistemului de înştiinţare şi transmisiuni în caz de pericol  sau de apariţie a situaţiilor excepţionale”).  În aceeaşi ordine de idei, subdiviziunea are un rol important la crearea Sistemului de înştiinţare a populaţiei despre apariţia pericolelor de producere a situaţiilor excepţionale (în baza tehnologiei CellBroadcast).  În scopul oferirii cunoştinţelor teoretice şi practice în domeniul prevenirii situaţiilor de risc, formării culturii în rîndul populaţiei în domeniul bazelor securităţii vieţii, prevenirii şi reacţionării corecte în situaţii de risc în special tînăra generaţie din instituţiile de învăţămînt preşcolar, şcolar şi universitar se propune menţinerea subdiviziunii ”Şcoala securităţii în domeniul prevenirii riscurilor” în componenţa IGSU.  Subdiviziunea respectivă este unica entitate în Republica Moldova care oferă cunoştinţe în domeniul prevenirii situaţiilor de risc. Anual şcoala pregăteşte pînă la 2000 copii.  Inspectoratul are în componenţa sa subdiviziunea Ansamblul artistic „Plai Moldovenesc”, instituirea acestuia a fost determinată de necesitatea diseminării culturii şi artei în mase, cu aducerea mesajului de solidaritate a efectivului MAI în societatea civilă.  Totodată, Ansamblul artistic „Plai Moldovenesc” este responsabil la nivel republican şi ministerial de participare la manifestaţiile oficiale ale tuturor autorităţilor administrative şi instituţiilor din subordinea MAI, atît la nivel naţional cît şi internaţional.  Centrul Republican de Instruire este o instituţie de învăţămînt de profil în cadrul Inspectoratului General pentru Situaţii de Urgenţă a cărui sarcină de bază este pregătirea iniţială, perfecţionarea şi recalificarea în domeniul protecţiei civile şi apărării împotriva incendiilor a efectivului Inspectoratului, autorităţilor administraţiei publice centrale, locale, unităţilor economice şi instituţiilor de învăţămînt, în vederea acţiunilor în situaţii excepţionale.  Centrul Republican de Instruire este unica instituţie din Republica Moldova care asigură pregătirea şi recalificarea efectivului Inspectoratului, precum şi a populaţiei civile în domeniul situaţiilor de urgenţă.  Inspectoratul deţine dreptul exclusiv de informare a populaţiei despre situaţiile excepţionale prognozate ori deja produse, despre consecinţele acestora, precum şi despre asigurarea apărării împotriva incendiilor, securităţii chimice şi radiative, protecţiei medico-biologice şi genistice.  Regulamentul cu privire la organizarea şi funcţionarea Inspectoratului General pentru Situaţii de Urgenţă reflectă statutul juridic al Inspectoratului, misiunea, domeniile de activitate, funcţiile de bază, atribuţiile, drepturile cu care se investeşte pentru a-şi putea realiza funcţiile şi organizarea activităţii acestuia.  Inspectoratul General pentru Situaţii de Urgenţă este o autoritate publică, în subordinea Ministerului Afacerilor Interne, care execută, în condiţiile legii, sarcini în domeniul protecţiei populaţiei, teritoriului, mediului înconjurător şi proprietăţii în caz de pericol sau declanşare a situaţiilor excepţionale.  Inspectoratul General pentru Situaţii de Urgenţă este condus de un şef numit de Guvern, pe un termen de 5 ani, la propunerea ministrului afacerilor interne. Şeful este asistat de 3 adjuncţi, numiţi la propunerea sa, prin ordinul ministrului afacerilor interne.  Totodată, proiectul actului normativ stabileşte că IGSU va sesiza organul supravegherii de stat în domeniu şi alte autorităţi competente, în cazul identificării unui pericol iminent pentru viaţa, sănătatea oamenilor şi care pot conduce la distrugerea valorilor materiale şi a mediului înconjurător.Prin acest aspect se reglementează modalitatea de transmitere a informaţiei către acele instituţii care sunt investite cu acest drept, în sensul constrîngerii celor care comit fapte contravenţionale pe domeniul apărării împotriva incendiilor, întrucît IGSU nu dispune de competenţe de aplicare a sancţiunilor contravenţionale pentru încălcarea normelor şi regulilor de apărare împotriva incendiilor (art.358 din Codul Contravenţional). |
| **4. Fundamentarea economico-financiară** |
| Implementarea prevederilor proiectului implică cheltuieli financiare şi alocarea mijloacelor financiare suplimentare de aproximativ 7280,14 mii lei la compartimentul retribuirea muncii pentru posturile transferate din cadrul subdiviziunilor subordonate organului central şi organelor teritoriale care nu au competenţă ce se extinde asupra întregului teritoriu al ţării. |
| **5. Modul de încorporare a actului în cadrul normativ în vigoare** |
| Urmare aprobării actului normativ se propune modificarea Hotărîrii Guvernului nr.778 din 27 noiembrie 2009 „Cu privire la aprobarea Regulamentului privind organizarea şi funcţionarea Ministerului Afacerilor Interne, structurii şi efectivului-limită ale aparatului central al acestuia”, cu modificările şi completările ulterioare.  La fel, urmează a fi abrogate următoarele acte normative:   1. [Hotărîrea Guvernului nr.461 din 24 martie 2008](lex:HGHG19910708334) „Pentru aprobarea Regulamentului cu privire la modul de îndeplinire a serviciului special în cadrul Serviciului Protecţiei Civile şi Situaţiilor Excepţionale”; 2. Hotărîrea Guvernului nr.145 din 25.02.2013 „Pentru modificarea şi completarea Regulamentului cu privire la modul de îndeplinire a serviciului special în cadrul Serviciului Protecţiei Civile şi Situaţiilor Excepţionale; 3. Hotărîrea Guvernului nr.933 din 08.12.2011 „Pentru modificarea şi completarea Regulamentului cu privire la modul de îndeplinire a serviciului special în cadrul Serviciului Protecţiei Civile şi Situaţiilor Excepţionale”; 4. Punctul 18 din Hotărîrea Guvernului nr. 451 din 16.06.2011 „Cu privire la modificarea, completarea şi abrogarea unor hotărîri ale Guvernului”; 5. Punctul 26 din Hotărîrea Guvernului nr. 709 din 06.08.2010 „Cu privire la aprobarea modificărilor ce se operează în unele hotărîri ale Guvernului”. |
| **6. Avizarea şi consultarea publică a proiectului** |
| În scopul respectării prevederilor Legii nr.239 din 13 noiembrie 2008 privind transparenţa în procesul decizional, proiectul hotărârii Guvernului este plasat pe pagina web oficială a Ministerului Afacerilor Interne, în directoriul Transparenţa/Consultări publice și va fi supus avizării de către autoritățile interesate.. |
| **7. Constatările expertizei anticorupţie** |
| Proiectul va fi expediat către Centrul Naţional Anticorupţie pentru efectuarea expertizei în rezultatul coordonării cu instituţiile interesate. |
| **8. Constatările expertizei juridice** |
| Proiectul va fi expediat către Ministerul Justiţiei pentru efectuarea expertizei juridice în rezultatul coordonării cu instituţiile interesate. |

**Secretar de stat BÎRSAN Vitalie**